

Analiza sistema

Objektno orijentisana analiza i dizajn

Projekat: Aplikacija za studentski dom

Grupa: SeKEmin

Studenti: Kemal Lazović

Semir Suljević

Emin Šiljak

**Mali uvod o projektu**

Ovaj projekat je zamišljen da pomogne kako studentima stanarima studentskog doma, tako i upraviteljima studentskog doma. Aplikacija je dostupna svima, tj. svi imaju pravo poslati zahtjev za zaduživanje međutim slanje samog zahtjeva nije dovoljno da se dobije mjesto u ovom studentskom domu. Upravitelj je taj koji stoji između studenta (potencijalnog stanara) i njegovog mjesta u studentskom domu. Krenimo onda sa imenovanjem naših potencijalnih klasa.

**Osoba**

* Apstraktna klasa
* Svi akteri izvedeni iz ove klase
* Atributi:
  + ime (string)
  + prezime (string)
  + grad iz kojeg dolazi (string)
  + datum rođenja (date)
* Od metoda osoba ima samo getere i setere za svoje atribute
* Klasa sadrži jedan konstruktor sa svim parametrima

**Student**

* Izvedena iz klase Osoba (generalizacija)
* Pored atributa iz klase Osoba sadrži i sljedeće atribute:
  + fakultet (string)
  + godina studija (int)
  + korisničko ime (string)
  + password (string)
  + količina bonova (int) - nakon svakog zaduživanja se postavlja na 50, na kraju mjeseca ukoliko se student nije zadužio za naredni mjesec ovaj iznos automatski spada na 0
  + id (int)
  + cimer id (string)
* Cimer id predstavlja unikatni string radi pojednostavljenja zaduživanja
* Ovaj id dobijemo kao id iz baze + prvo slovo imena + prvo slovo prezimena
* Od metoda klasa pored getera i setera sadrži:
  + posaljiZahtjevZaZaduzenje – u bazu upisuje informacije o studentu kao i to da je isti poslao zahtjev na zaduženje koji čeka na obradu od strane upravitelja
  + posaljiZahtjevZaRazduzivanje - slična metoda prethodnoj jedino što student u ovom slučaju mora već biti zadužen
  + rezervisiTerminUSobiZaZabavu – metoda koja šalje zahtjev studenta za rezervaciju sobe u terminu koji je proslijeđen kao parametar funkcije
  + posaljiZahtjevZaPodizanjeKnjige – metoda koja šalje zahtjev studenta za podizanje knjige koja je proslijeđena kao parametar
  + potrosiBonoveZaHranu – metoda koja studentu smanjuje broj bonova za onoliko koliko vrijedi proslijeđena hrana (ukoliko student ima dovoljno bonova I ukoliko taj dan zajedno s tim obrokom nije potrošio više od 5 bonova)
* Što se tiče konstruktora ova klasa pored baznog konstruktora sadrži i konstruktor sa svim parametrima

**Knjiga**

* Ova klasa služi kao “pomagalo” upravitelju za biblioteku
* Od atributa ova klasa ima:
  + naziv djela (string)
  + žanr (string)
  + ime pisca (string)
  + broj izdanja (int)
  + trenutni vlasnik (Student)
* Što se tiče metoda klasa pored getera i setera sadrži i sljedeće metode:
  + podigniKnjigu – metoda koja u slučaju da knjiga nije podignuta postavlja njenog vlasnika na onog studenta koji je proslijeđen kao parametar, u suprotnom metoda baca izuzetak
  + vratiKnjigu – metoda koja postavlja vlasnika knjige na null ukoliko nije null, a u suprotnom baca izuzetak
* Klasa od konstruktora ima samo konstruktor sa svim parametrima

**Zahtjev**

* Apstraktna klasa iz koje su naslijeđene sve klase za slanje zahtjeva u bazu
* Od atributa klasa ima samo svoj id koji predstavlja id itema u bazi, kao i referencu na studenta koji šalje zahtjev
* Od konstruktora ova klasa posjeduje samo konstruktor koji prima referencu na studenta

**Zahtjev za promjenu stanovanja**

* Klasa naslijeđena iz klase Zahtjev (generalizacija)
* Klasa se upotrebljava kod slanja zahtjeva za zaduživanje, kao i kod zahtjeva za razduživanje
* Od atributa klasa sadrži samo one iz bazne klase
* Od metoda klasa sadrži samo getere i setere
* Od konstruktora klasa sadrži samo bazni konstruktor

**Zahtjev za podizanje knjige**

* Klasa naslijeđena iz klase Zahtjev (generalizacija)
* Klasa se upotrebljava kod slanja zahtjeva za podizanje knjige od strane studenta
* Od atributa pored onih iz bazne klase sadrži i referencu na knjigu koju student želi podići
* Od metoda klasa sadrži samo getere i setere
* Od konstruktora pored baznog konstruktora sadrži i konstruktor koji pored reference na studenta prima i referencu na knjigu

**Zahtjev za rezervaciju sobe**

* Klasa naslijeđena iz klase Zahtjev (generalizacija)
* Klasa se upotrebljava kod slanja zahtjeva za rezervaciju sobe za zabavu od strane studenta
* Od atributa klasa pored onih iz bazne klase sadrži i datum za koji se rezerviše termin (datum sadrži i vrijeme) kao i double vrijednost koja predstavlja dužinu trajanja ostanka u sobi izraženu u satima (ne može biti više od 3 jer je 3 mjesečno sata u sobi maksimum)
* Od metoda klasa sadrži samo getere i setere za svoje atribute
* Od konstruktora pored baznog posjeduje i konstruktor koji prima datum rezervacije kao i dužinu rezervacije

**Studentski dom**

* Kontejnerska klasa sistema
* Od atributa sadrži listu studenata korisnika studentskog doma, liste upravitelja (za različite vrste upravitelja različite liste), listu zahtjeva (različite liste za različite vrste zahtjeva)
* Student svojim slanjem zahtjeva (npr. slanje zahtjeva za podizanje knjige) taj zahtjev se upisuje u listu zahtjeva pomoću metode dodajZahtjev
* Upravitelji u zavisnosti koji je zahtjev mogu odobriti ili odbiti zahtjev koji se brise iz liste zahtjeva te ukoliko je odobren izvrsava se akcija za koju je zahtjev poslan
* Od konstruktora ova klasa sadrži samo konstruktor bez parametara u kojem su upravitelji već postavljeni, dok su ostali atributi na podrazumijevanim vrijednostima
* U njoj se nalaze sve metode za obradu/potvrdu I odbijanje zahtjeva od strane upravitelja
* Sadrži sve metode koje su u prethodnoj verziji bile u klasi upravitelja soba, upravitelja bibliotekom I upravitelja hranom.

**Upravitelj za zaduživanje soba**

Uposlenik studentskog doma s najvećim privilegijama. Ima uvid na sve zahtjeve za zaduživanje sobe, produžavanja boravka kao i razduživanja sobe.

Upravitelj može odbiti ili prihvatiti zahtjev.

* Klasa naslijeđena iz apstraktne klase Osoba (generalizacija)
* Dodatni atributi ove klase su:
  + korisničko ime (string)
  + password (string)
  + id (int)
* Ova klasa od metoda sadrži standardne gettere i settere.
* Konstruktor sa svim parametrima

**Upravitelj bibliotekom**

Uposlenik doma koji je zadužen za sve aktivnosti povezane s bibliotekom. To uključuje vođenje evidencije o knjigama, zahtjevima za podizanje, zahtjevima za vraćanje. Ima zadatak da svim studentima omogući podizanje knjige s tim da se vodi računa da sve prethodne knjige moraju biti vraćene. Ima mogućnosti unosa novih knjiga, kao i brisanja.

* Klasa nasljeđena iz apstraktne klase osoba (generalizacija)
* Dodatni atributi ove klasu su:
  + korisničko ime (string)
  + id (int)
* Ova klasa će imati metode gettere I setter.
* Konstruktor sa svim parametrima.

Opis klasa vezanih za upravitelja hranom i sobom za zabavu

U ovome slučaju imamo 2 osnovna aktera: upravitelja hranom i upravitelja sobom za zabavu. To su ujedno i 2 klase koje će nam biti potrebne. S obzirom da će ove 2 klase posjedovati nekoliko istih atributa kao i ostale upravitelj klase (ime, prezime itd), one će nasljeđivati apstraktnu klasu osoba. Tako da u tom slučaju imamo vezu generalizacije sa apstraktnom klasom Osoba

**Klasa upravitelj hranom:**

Atributi:

Atributi naslijeđeni iz apstraktne klase Osoba

Menu

Evidencija zaposlenih radnika

Metode:

Dodavanje jela ( Jelo jelo )

Uklanjanje jela sa menua ( Jelo jelo )

Zapošljavanje radnika ( Radnik radnik )

Otpuštanje radnika ( Radnik radnik )

Atribut evidencija zaposlenih radnika u klasi Upravitelj hranom je zapravo nova, kontejnerska klasa. Ona služi za čuvanje svih zaposlenih u sebi jer donekle ne bi bilo smisleno čuvati listu zaposlenih Radnika u klasi Upravitelja hranom. Također, u potrebi za proširenjem aplikacije (npr. dodavanjem evidentiranja zaposlenih u nekoj drugoj klasi), samo je potrebno dodati kao atribut klasu Evidencija zapošlenih radnika u željeno klasu.

Također, bitno je napomenuti da je veza između ove klase i klasa „Menu“ i „Evidencija zaposlenih radnika“ veza asocijacije (tačnije agregacije) jer obje ove klase mogu nastaviti postojati ako obrišemo klasu Upravitelj hranom.

**Klasa Evidencija zaposlenih radnika**:

Atributi:

Lista objekata tipa Radnik

Metode:

Zaposli radnik ( Radnik radnik )

Otpusti radnika (Radnik radnik)

Zamijeni radnika ( Radnik stariRadnik, Radnik noviradnik)

Ova klasa se u datom trenutku nalazi u sklopu klase Upravitelj hranom, ali po potrebi se lagano može uključiti u bilo koju drugu „Upravitelj“ klasu.

Također, veza između ove klase i klase „Radnik“ je veza kompozicije jer u slučaju brisanja klase Radnik, klasa „Evidencija zaposlenih radnika“ ne može postojati, odnosno nema smisla.

**Klasa Menu:**

Atributi:

Lista objekata tipa Jelo

Metode:

Dodaj jelo ( Jelo jelo )

Obriši jelo ( Jelo jelo )

Ažuriraj jelo ( Jelo staroJelo, Jelo novoJelo )

Slično kao kod klasa Evidencija zaposlenih radnika i Radnik, veza između klasa Menu i jelo je veza asocijacije (tačnije kompozicije) jer ako obrišemo klasu Jelo, klasa Menu nema smisla.

**Klasa Jelo:**

Atributi:

Naziv jela

Lista objekata tipa String (sastojci)

Cijena jela (u studentskim bonovima)

Metode:

Klasični geteri i seteri za sve atribute

**Klasa Upravitelj sobom za zabavu:**

Atributi:

Atributi naslijeđeni iz apstraktne klase Osoba

Evidencija termina u sobi

Metode:

Obradi zahtjev ( Termin traženiTermin )

Provjeri zahtjev ( )

Odobri zahtjev ( )

Odbij zahjtev ( )

Evidentiraj termin ( Termin traženiTermin )

Otkaži termin ( Termin termin )

Što se tiče atributi Evidencija termina u sobi, on je ekvivalent atributu Evidencija zaposlenih radnika. Napravljena je posebna klasa u tu svrhu iz više razloga. Kao prvo, ne bi imalo toliko smisla čuvati listu termina u klasi „Upravitelj sobom za zabavu“. Kao drugo, na ovaj način je istu klasu moguće koristiti u različitim klasama (sobama). U slučaju dodavanju neke nove prostorije u kojoj je potrebno rezervisati termine, veoma lagano možemo istu klasu ponovno upotrijebiti.

Bitno je još napomenuti da između klasa Upravitelj sobom za zabavu i Osoba imamo vezu generalizacij. Također između klasa Upravitelj sobom za zabavu i Evidencija termina u sobi imamo vezu asocijacije (tačnije agregacije) jer brisanjem klase Evidencija termina u sobi i dalje je smisleno da klasa Upravitelj sobom za zabavu postoji.

**Klasa Evidencija termina u sobi:**

Atributi:

Lista objekata tipa Termin

Metode:

Dodaj termin ( Termin noviTermin )

Otkaži termin ( Termin termin )

Pomjeri termin ( Termin, Date/Calendar novoVrijeme )

Svrha i cilj ove klase su već objašnjeni. Potrebno je samo još dodati da veza između ove klase i klase Termin je, ponovno, veza asocijacije, samo u ovom slučaju je to kompozicija. Brisanjem klase Termin nije smisleno da postoji klasa Evidencija termina u sobi.

**Klasa Termin:**

Atributi:

Student (koji je zakazao termin)

Vrijeme termina (Date ili neki sličan tip podataka )

Metode:

Standardni geteri i seteri sa navedene atribute

Bitna napomena: U svim klasama se podrazumijevaju geteri i seteri, te konstruktor sa svim parametrima, osim u nekim specijalnim slučajevima (koji će biti naglašeni). Dodatno, klase u kojim je eksplicitno navedeno postojanje getera i setera su one najjednostavnije klase koje nemaju nekih drugih posebnih metoda.

**Veze klasa**

asocijacija – veza samo preko metoda

agregacija - može opstati bez klase s kojom je vezana (nije samo veza preko metoda)

kompozicija – ne može opstati bez klase s kojom je vezana

* Osoba – sve klase akteri izvedeni iz ove klase pa su sljedeće klase njena generalizacija:
  + Student
  + Upravitelj zaduzivanjem
  + Upravitelj hranom
  + Upravitelj sobom za zabavu
  + Upravitelj bibliotekom
* Student
  + Atributi - /
  + Operacije – Knjiga (asocijacija)
* Knjiga
  + Atributi – Student (agregacija, jača je veza od asocijacije pa je veza između studenta i knjige agregacija)
  + Operacije - /
* Zahtjev – klase zahtjeva su izvedeni iz ove klase pa su sljedeće klase njena generalizacija:
  + Zahtjev za promjenu stanovanja
  + Zahtjev za podizanje knjige
  + Zahtjev za rezervaciju sobe
  + Atributi – Student (agregacija)
  + Operacije - /
* Zahtjev za promjenu stanovanja
  + Atributi - /
  + Operacije - /
* Zahtjev za podizanje knjige
  + Atributi – Knjiga (agregacija)
  + Operacije - /
* Zahtjev za rezervaciju sobe
  + Atributi - /
  + Operacije - /
* Studentski dom
  + Atributi – Student (agregacija), Upravitelj zaduzivanja (kompozicija), Upravitelj bibliotekom (kompozicija), Upravitelj sobom za zabavu (kompozicija), Upravitelj hranom (kompozicija), Zahtjev (kompozicija)
  + Operacije - /